Kauno tvirtinimo detalių gamykla

Kauno tvirtinimo detalių gamykla – gamykla Kauno mieste, Vilijampolėje, Raudondvario pl. 150.

 Istorija 

Sovietmečiu, 1959 m., įkurta Kauno tvirtinimo detalių gamykla, specializuota gaminti nuo 6 iki 16 mm skersmens varžtus bei veržles, paskui detalių skersmens diapazonas buvo išplėstas.Kazys Meškauskas. Lietuvos ūkis: 1940-1990, 1994, p. 100. Kazys Meškauskas. Lietuvos pramonė socializmo laikotarpiu. Mintis, 1980, p. 153.  1968 m. pastatytas jos pastatas pagal K. Jakovlevo-Mateckio projektą.

2001 m. gamyklos pagrindu įkurta UAB „METYZ“ bendrovė, gaminanti varžtus, sraigtus, veržles, ašis, srieginius strypus, baldų varžtus, kitas tvirtinimo detales. Gamykloje yra galvanizacijos, įrankių gamybos terminio detalių apdirbimo cechai. 2005 m. įmonė sertifikuota pagal ISO 9001 ir ISO 14001 standartus.METYZ, UAB Kauno tvirtinimo detalių gamykla. Spec.lt (tikrinta 2022-06-16).

 Šaltiniai 

Kategorija:Kauno įmonės